CELEX: 32006D0272
Language: sl
Date: 2006-04-05 00:00:00
Title: 2006/272/ES: Odločba Komisije z dne  5. aprila 2006  o spremembi Odločbe 2004/453/ES glede Švedske in Združenega kraljestva  (notificirano pod dokumentarno številko C(2006) 1259)   (Besedilo velja za EGP)

7.4.2006   
            
            
               SL
            
            
               Uradni list Evropske unije
            
            
               L 99/31
            
         
      ODLOČBA KOMISIJE
   
   z dne 5. aprila 2006
   o spremembi Odločbe 2004/453/ES glede Švedske in Združenega kraljestva
   (notificirano pod dokumentarno številko C(2006) 1259)
   (Besedilo velja za EGP)
   (2006/272/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), ter zlasti člena 12(3) in člena 13(3) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10 Direktive,
   ob upoštevanju naslednjega:
   
               (1)
            
            
               Z Odločbo Komisije 2004/453/ES z dne 29. aprila 2004 o izvajanju Direktive Sveta 91/67/EGS v zvezi z ukrepi proti nekaterim boleznim akvakultur (3) so bila določena dodatna jamstva za nekatere bolezni rib.
            
         
               (2)
            
            
               Celotno ozemlje Švedske je bilo na podlagi zahtev, določenih v Prilogi I k Odločbi 2004/453/ES, razglašeno za prosto nalezljive nekroze trebušne slinavke (IPN).
            
         
               (3)
            
            
               Po sprejetju Odločbe 2004/453/ES je Švedska prijavila izbruhe IPN v obalnih območjih. Sporočen je bil en izbruh pri prosto živečih ribah. Drug izbruh je bil sporočen v zvezi z gojenimi ribami, kjer so bile glede na epidemiološko poročilo vir infekcije najverjetneje prosto živeče ribe. Zaradi tega obalna območja Švedske ne izpolnjujejo več zahtev za status območja, prostega bolezni IPN, kot je določeno v Prilogi I k navedeni odločbi. Vendar celinski deli ozemlja ostajajo prosti bolezni.
            
         
               (4)
            
            
               V skladu s programom, predloženim Komisiji pred sprejetjem Odločbe 2004/453/ES, navedena izbruha Švedski ne bi smela preprečiti, da ohrani svoj program proti IPN v obalnih območjih in da uvede ukrepe za izkoreninjenje, če se IPN ugotovi pri gojenih ali prosto živečih ribah.
            
         
               (5)
            
            
               Odločba 2005/453/ES zahteva, da se ohrani ciljno usmerjen nadzor v območjih, ki so bila razglašena za prosta bolezni v državah članicah, kjer so samo deli ozemlja razglašeni za proste bolezni. Pri sprejetju te zahteve se ni predvideval poseben položaj, ko sta Irska in Severna Irska razglašeni za prosti iste ali istih bolezni, medtem ko deli Združenega kraljestva niso razglašeni za proste navedenih bolezni.
            
         
               (6)
            
            
               Primerno je, da se Združenemu kraljestvu dovoli, da prekine s ciljno usmerjenim nadzorom nad določenimi boleznimi, glede katerih je bila Severna Irska razglašena za prosto bolezni, pod pogojem, da je bila tudi Irska razglašena za prosto istih bolezni.
            
         
               (7)
            
            
               Odločbo 2004/453/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloge I, II in V k Odločbi 2004/453/ES se spremenijo:
   
               1.
            
            
               Poglavje II Priloge I se nadomesti z besedilom iz Priloge I k tej odločbi.
            
         
               2.
            
            
               Poglavje II Priloge II se nadomesti z besedilom iz Priloge II k tej odločbi.
            
         
               3.
            
            
               V Prilogi V se točka A.5 nadomesti z naslednjim besedilom:
               
                           „5.
                        
                        
                           V državah članicah, kjer so v skladu s poglavjem II Priloge I razglašeni za proste bolezni samo deli ozemlja (celotno ozemlje ni razglašeno za prosto bolezni), je treba v območjih, ki so razglašena za prosta bolezni, ohraniti ciljno usmerjen nadzor v skladu z določbami poglavja I.4 Priloge II.
                           Vendar lahko Združeno kraljestvo prekine s ciljno usmerjenim nadzorom na Severnem Irskem za tiste bolezni, glede katerih je bila Severna Irska razglašena za prosto bolezni, pod pogojem da je bilo celo ozemlje Irske razglašeno za prosto istih bolezni v skladu s poglavjem II Priloge I.“
                        
                     
         Člen 2
   Ta odločba je naslovljena na države članice.
   
      V Bruslju, 5. aprila 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 46, 19.2.1991, str. 1. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 224, 18.8.1990, str. 29. Direktiva, kakor je bila nazadnje spremenjena z Direktivo 2002/33/ES Evropskega parlamenta in Sveta (UL L 315, 19.11.2002, str. 14).
   
      (3)  UL L 156, 30.4.2004, str. 5.
   
      PRILOGA I
      
         „POGLAVJE II
         Ozemlja, ki so potrjeno prosta nekaterih bolezni iz stolpca 1 seznama III Priloge A k Direktivi Sveta 91/67/EGS
         
                     Bolezen
                  
                  
                     Država članica
                  
                  
                     Ozemlje ali deli ozemlja
                  
               
                     Spomladanska viremija pri krapih (SVC)
                  
                  
                     Danska
                  
                  
                     Celotno ozemlje
                  
               
                     Finska
                  
                  
                     Celotno ozemlje; povodje reke Vuoksi mora šteti za varovalni pas
                  
               
                     Irska
                  
                  
                     Celotno ozemlje
                  
               
                     Švedska
                  
                  
                     Celotno ozemlje
                  
               
                     Združeno kraljestvo
                  
                  
                     Ozemlja Severne Irske, otoka Man, Jerseya in Guerneseya
                  
               
                     Bakterijski nefritis (BKD)
                  
                  
                     Irska
                  
                  
                     Celotno ozemlje
                  
               
                     Združeno kraljestvo
                  
                  
                     Ozemlja Severne Irske, otoka Man in Jerseya
                  
               
                     Virus nalezljive nekroze trebušne slinavke (IPN)
                  
                  
                     Finska
                  
                  
                     Celinski deli ozemlja; povodji reke Vuoksi in reke Kemijoki morata šteti za varovalni pas
                  
               
                     Švedska
                  
                  
                     Celinski deli ozemlja
                  
               
                     Združeno kraljestvo
                  
                  
                     Ozemlje otoka Man
                  
               
                     Okužba z Gyrodactylus salaris
                     
                  
                  
                     Finska
                  
                  
                     Povodji Tenojoki in Näätämönjoki; povodja Paatsjoki, Luttojoki in Uutuanjoki štejejo za varovalni pas
                  
               
                     Irska
                  
                  
                     Celotno ozemlje
                  
               
                     Združeno kraljestvo
                  
                  
                     Ozemlja Velike Britanije, Severne Irske, otoka Man, Jerseya in Guerneseya“
                  
               
   
   
      PRILOGA II
      
         „POGLAVJE II
         Ozemlja z odobrenimi programi nadzora in izkoreninjenja nekaterih bolezni iz stolpca 1 seznama III Priloge A k Direktivi Sveta 91/67/EGS
         
                     Bolezen
                  
                  
                     Država članica
                  
                  
                     Ozemlje ali deli ozemlja
                  
               
                     Spomladanska viremija pri krapih (SVC)
                  
                  
                     Združeno kraljestvo
                  
                  
                     Ozemlja Velike Britanije
                  
               
                     Bakterijski nefritis
                  
                  
                     Finska
                  
                  
                     Celinski deli ozemlja
                  
               
                     Švedska
                  
                  
                     Celinski deli ozemlja
                  
               
                     Združeno kraljestvo
                  
                  
                     Ozemlja Velike Britanije
                  
               
                     Nalezljiva nekroza trebušne slinavke
                  
                  
                     Švedska
                  
                  
                     Celinski deli ozemlja“